**Jennifer Tilly** (angl. Jennifer Ellen Chan; \* 16. september 1958, Los Angeles, Kalifornia, USA), je americká herečka a profesionálna hráčka pokru. V roku 1994 bola nominovaná na prestížne filmové ocenenie Academy Awards, za jej herecký výkon vo filme *Výstrely na Broadwayi*. Je tiež známa tým, že stvárnila postavu Tiffany Valentine, vo filmoch *Chuckyho nevesta* (1998), *Chuckyho potomstvo* (2004), *Chuckyho kliatba* (2013), *Chuckyho kult* (2017) a v televíznom seriály *Chucky* (2022-2023).

Detstvo a mladosť
-----------------

Tillyová sa narodila ako Jennifer Ellen Chan v časti Harbour City v Los Angeles. Je najstaršou dcérou, Harryho Chana, predavača ojazdených áut, a Patricie (rod. Tilly), kanadskej učiteľky a bývalej divadelnej herečky. Jej otec bol čínskeho pôvodu a jej matka mala írsky a fínsky pôvod. Má staršieho brata Steva a dve mladšie sestry, Meg a Rebeccu. 

Jej rodičia sa rozviedli, keď mala Tillyová päť rokov a vychovávala ju jej matka a nevlastný otec John Ward na ostrove Texada Island v Britskej Kolumbii. Jej matka sa znova rozviedla, keď mala Tillyová šestnásť rokov. Rodina sa potom presťahovala do Langfordu, v Britskej Kolumbii, kde Tillyová navštevovala strednú školu v Belmonte.

Tillyová má bakalársky titul, ktorý absolvovala v divadle na Stephens College v Missouri.

Kariéra
-------

V roku 1983 mala Tillyová vedľajšie úlohy v televíznych seriáloch a filmoch. Účinkovala tiež v jednej z epizód, zo štvrtej série *Cheers*, kde si zahrala zvodnú, no nevkusnú priateľku, Frasiera Cranea. V roku 1989, získala prelomovú rolu, vo filme *Báječní Bakerovi chlapci*, po boku hercov ako Michelle Pfeiffer, Beau Bridges a Jeff Bridges. V roku 1992 si zahrala v kanadskom filme, *Tieň vlka*.

V roku 1994 získala jednu z vedľajších úloh vo filme *Výstrely na Broadwayi*, ktorý režíroval Woody Allen. Za svoj herecký výkon vo filme, získala nomináciu na filmové ocenenie, Academy Awards. V rovnakom roku, si zahrala vedľajšiu úlohu vo filme *Útek do Mexika*, kde hrala spolu s Alecom Baldwinom a Kim Basinger.

Zahrala si vo filme *Pasca*, z roku 1996, za ktorý získala nomináciu, na filmové ocenenie, Saturn Award. O rok neskôr, hrala spoločne s Jimom Carreym v komédii *Klamár, klamár*.

Získala rolu Tiffany Valentine, v niekoľkých sériách hororových filmov *Detská hra* - *Chuckyho nevesta* (1998), *Chuckyho potomstvo* (2004), *Chuckyho kliatba* (2013), *Chuckyho kult* (2017) a v televíznom seriáli *Chucky* (2021 - 2022). 

Tillyová sa venuje aj dabingu, nadabovala postavu Bonnie Swanson v 116 epizódach v animovanom televíznom seriály *Griffinovci*.

V roku 2005 mala hlavnú úlohu v situačnej komédii *Tak trochu mimo*, v ktorej hrali Henry Winkler a Stockard Channing. Séria bola zrušená v máji 2006. 

V roku 2012 sa vrátila na Broadway kde účinkovala v niekoľkých divadelných inscenáciách.

Súkromný život
--------------

**Poker**

Otec Tillyovej, bol gambler a hráč pokru a daroval jej videohru World Series of Poker. Následne ju naučil skutočnú hru hrať jej priateľ, keď sa presťahovala do Hollywoodu.

V júni 2005 vyhrala Tillyová náramok World Series of Poker (a $158,625) v Ladies' No-Limit Texas hold 'em evente, čím porazila 600 ďalších hráčov. Na tento úspech nadviazala 1. septembra 2005 víťazstvom v treťom turnaji World Poker Tour Ladies Invitational, ktorý sa konal v Bicycle Casino v Bell Gardens na predmestí Los Angeles. V roku 2008 ukončila svoju kariéru v pokri ale v januári 2010 ju znova obnovila. V roku 2014 bola nominovaná na PokerListing's Spirit of Poker Living Legend Award a od júla 2019 jej výhry na živých turnajoch presiahli 1 milión $.

**Vzťahy**

Tillyová bola vydatá za Sama Simona, od roku 1984 do roku 1991. Od roku 2004 má vzťah s profesionálnym pokrovým hráčom Philom Laakom.

Iné projekty
------------

Commons
* Spolupracuj na Commons Commons ponúka multimediálne súbory na tému **Jennifer Tilly**

Externé odkazy
--------------

* Jennifer Tilly v Internet Movie Database (po anglicky)
* Jennifer Tilly v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Jennifer Tilly na anglickej Wikipédii.*

| * z
* d
* u
Držitelia ceny Saturn Award pre najlepšiu hosťujúcu hlavnú úlohu (televízny seriál) |
| --- |
| Televízny seriál (2008 - 2020) | 
* Jimmy Smits (2008)
* Leonard Nimoy (2009)
* Richard Dreyfuss / Joe Manganiello (2010)
* Tom Skerritt (2011)
* Yvonne Strahovski (2012)
* Robert Forster (2013)
* Wentworth Miller (2014)
* William Shatner (2015)
* Jeffrey Dean Morgan (2016)
* David Lynch (2017)
* Jeffrey Dean Morgan (2018/2019)
* Jon Cryer (2019/2020)

 |
| Sieťový/káblový televízny seriál (od 2022) | 
* Jennifer Tilly (2021/2022)

 |
| Streamovací televízny seriál (od 2022) | 
* Hayden Christensen (2021/2022)

 |

Autoritné údaje: * BnF: 14027065d
* GND: 12958486X
* ISNI: 0000 0001 1476 8959
* LCCN: no97066863
* NK ČR: xx0058887
* VIAF: 87031286
* WorldCat: lccn-no97066863